Tahoua (alue)

Tahouan alue () on hallintoalue Nigerin keskiosassa. Sen keskus on Tahouan kaupunki. Alueen pinta-ala on 113 371 neliökilometriä. Asukasmääräksi arvioitiin 4 606 600 henkeä vuonna 2021.

Maantiede
Tahouan alue rajoittuu pohjoisessa Agadezin ja idässä Maradin alueisiin, etelässä Nigeriaan sekä lännessä Dosson ja Tillabérin alueisiin ja MaliinRapport, s. 8.. Se sijaitsee hiekkakiven ja savihiekan täyttämässä Oullimindenin altaassa, joka ulottuu Aïrvuoristosta Nigerjoelle. Maisemaa leimaavat ylängöt, laaksot ja tasangot.Rapport, s. 13. Hyötykaivannaisiin kuuluvat fosfaatti, kivihiili, kipsi ja kalkkikiviRapport, s. 64..

Alueen pohjoisosa kuuluu Saharan ja keski- ja eteläosat Sahelin ilmastovyöhykkeisiin. Vuotuinen sademäärä on 150–450 millimetriä. Sadekausi kestää toukokuusta syyskuuhun. Lämpötilat vaihtelevat joulu-tammikuun 15 ja huhti-toukokuun 47 asteen välillä. 

Pysyviä vesistöjä ei ole. Sadekaudella vesi kerääntyy laaksoihin ja enemmän tai vähemmän pysyviin lampiin. Alueella on huomattavat pohjavesivarat, joiden hyödyntäminen on usein vaikeaa.Rapport, s. 86–88.

Kasvillisuus on metsä-, pensas- ja ruohoaroa. Pohjoisessa ei kasvillisuutta ole juuri lainkaan.Rapport, s. 14. Luokiteltuja ja suojeltuja metsäalueita on lähinnä lounaisosassa yhteensä 22 906 hehtaaria. Eläinkuntaan kuuluvat muun muassa gasellit, pahkasika, afrikanpuhveli, apinat, monet lintulajit ja matelijat.Rapport, s. 151. 

Hallinnollinen jako ja asutus
Vuonna 1998 perustettu alue jakautuu 12 departementtiin, jotka ovat Abalak, Bagaroua, Birni N’Konni, Bouza, Illéla, Keita, Madaoua, Malbaza, Tahoua, Tassara, Tchintabaraden ja Tillia. Kaupunkikuntia on 7 ja maalaiskuntia 35. Tahouan kaupunki jakautuu kahteen arrondissementtiin. Muut kaupungit ovat Abalak, Birni N’Konni, Bouza, Illéla, Kéita, Madaoua ja Tchintabaraden. Perinteinen hallinto käsittää 12 kantonia, 9 heimoryhmää ja 21 alaryhmää.

Asutus on keskittynyt alueen eteläosaan. Asukastiheys on eteläisessä Malbazan departementissa 292,3 ja pohjoisessa Tassaran departementissä 1,1 henkeä neliökilometrillä.Rapport, s. 15. Asukkaista 78,2 % on hausoja, 17,5 % tuaregeja, 2,5 % fulbeja, 0,8 % djermoja ja 0,7 % arabeja. Tärkeimmät kielet ovat hausa, tuaregikieli tamašek ja fulani. Yli 90 % väestöstä on muslimeja. Lisäksi on animisteja ja kristittyjä.Rapport, s. 19.

Talous ja palvelut
Alueen pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, lehmänpapu, maapähkinä, puuvilla, okra, maissi ja vihannekset.Rapport, s. 111. Karjanhoito perustuu osin transhumanssiin ja paimentolaisuuteenRapport, s. 140.. Tuotantoeläimiä ovat naudat, lampaat, vuohet, kamelit, hevoset, aasit ja siipikarjaRapport, s. 142–143.. Lisäksi harjoitetaan käsityöammatteja ja kaupankäyntiä. Tärkeimmät vientituotteet ovat sipuli, lehmänpapu, karja, kuivattu liha, vuodat, nahka ja nahkatuotteet.Rapport, s. 172–177. Karjaa viedään enenevässä määrin varsinkin NigeriaanRapport, s. 162.. Malbazassa on kalkkikivi- ja kipsilouhos sekä sementtitehdasRapport, s. 165.. Muu teollisuus käsittää lähinnä pieniä leipomoita ja meijereitäRapport, s. 170–171..

Alakoulua käy 69,5 % ikäluokasta (tytöistä 52,6 %), yläkoulua 23,4 % (18,3 %) ja lukiota 7,6 % (4,5 %). Tahouassa on yliopisto, joka koostuu talous- ja hallintotieteiden tiedekunnasta sekä teknisestä instituutistaRapport, s. 63.. Terveyspalveluihin kuuluvat kuntien terveyskeskukset, piirisairaalat, aluesairaala, Galmin yksityissairaala sekä äiti- ja lapsikeskusRapport, s. 66–68.. Alueella on 8 kulttuuritaloa kirjastoineen ja neljä nuorisokeskustaRapport, s. 106–107..

Matkailu ja nähtvyydet
Nähtävyyksiä ovat Yaaman moskeija Illelan departementissa, Usman dan Fodion isään liittyvä kohde Madaouan departementissa sekä monet dinosaurusfossiilien löytöpaikat. Hotelleja on lähinnä Tahouassa ja Konnissa. Matkailu alueelle on vähäistä.Rapport, s. 183–185.

Lähteet


Viitteet

 Aiheesta muualla 

*